Diari Oficial de la Generalitat Valenciana


Sumari del DOGV 2608, del 19-10-1995 (1995/836461)

RESOLUCIÓ de 25 de setembre de 1995, del Rectorat de la Universitat de València, per la qual convoca a concurs públic una plaça de becari d'investigació en el Departament de Química Inorgànica.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2608

Data del DOGV
:   19-10-1995

Secció del DOGV
:   AUTORITATS I PERSONAL

Número del document
:   1995/836461


Data del document
:   25-09-1995

Organisme emissor
:   Universitat de València

Tipus de document
:   Resolució

RESOLUCIó de 25 de setembre de 1995, del Rectorat de la Universitat de València, per la qual convoca a concurs públic una plaça de becari d'investigació en el Departament de Química Inorgànica.   
Aquest Rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Estudi del binomi microestructura/propietats en esmalts vitroceràmics de diòpsid i cordierita», dirigit pel professor Javier Alarcón Navarro, del Departament de Química Inorgànica de la Facultat de Química.  
2. Nombre de places: 1.  
3. Perfil de la beca:  
3.1 Requisits:  
3.1.1 Títol de llicenciat en Química de les últimes promocions, especialitat en química inorgànica, industrial o analítica.  
3.1.2 Alumne de tercer cicle (o compromís de matricular-se).   
3.2 Mèrits que es valoraran:   
3.2.1. Coneixement acreditat d'anglès parlat i escrit.  
3.3 Objectiu del becari: formació en preparació i caracterització de materials ceràmics.  
3.4 Condicions de la beca.  
3.4.1 Durada: 1 any prorrogable.  
3.4.2 Dotació: 106.000 PTA/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83 de 25 d'agost).  
3.4.4 Aquesta beca no estableix cap relació laboral ni contractual amb la Universitat de València, ni compromís quant a la posterior incorporació a la plantilla de la universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerrectorat d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de publicació.  
València, 25 de setembre de 1995.- El vicerrector d'Investigació: Juli Peretó Magraner.